NORAKSTS

|  |  |
| --- | --- |
| 27.02.2025. | Nr.3/8 |

###### PROJEKTA “Uzņēmējdarbības attīstībai nepieciešamās inženiertehniskās infrastruktūras izveide CEPĻU ielas APKAIMĒ Jelgavā” IESNIEGUMA IESNIEGŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. un 12. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr. 7 “Konkurētspējīga, radoša un klimatneitrāla uzņēmējdarbība un industriālā attīstība” īstenošanai iekļauto investīciju projekta ideju Nr.7.1.4. “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” un Centrālās finanšu un līgumu aģentūras izsludināto 2. atlases kārtas 2. uzsaukuma atklātu projektu iesniegumu atlasi Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam”(turpmāk – 5.1.1.1. pasākuma 2. atlases kārtas 2. uzsaukums) ietvaros,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” (turpmāk – Projekts) iesniegumu 5.1.1.1. pasākuma 2. atlases kārtas 2. uzsaukumā.

Projekta kopējās izmaksas plānotas 1 200 000,00 *euro* (viens miljons divi simti tūkstoši *euro* un 00 centi) apmērā, no tām 1 020 000,00 *euro* (viens miljons divdesmit tūkstoši *euro* un 00 centi)ir Eiropas Reģionālās attīstības fonda finansējums un 180 000,00 *euro* (viens simts astoņdesmit tūkstoši *euro* un 00 centi), ir Jelgavas valstspilsētas pašvaldības finansējums.

1. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam 2026. gadā ņemt aizņēmumu Valsts kasē Projekta īstenošanai– līdzfinansējuma un priekšfinansējuma nodrošināšanai 282 000,00 *euro* (divi simti astoņdesmit divi tūkstoši *euro* un 00 centi) apmērā, t.sk. līdzfinansējums 180 000 *euro* (viens simts astoņdesmit tūkstoši *euro* un 00 centi) un priekšfinansējums 102 000 *euro* (viens simts divi tūkstoši *euro* un 00 centi)*.*
2. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
4. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī